அண்மை

அண்மை அன்பாதவன் லேசானத் தூறல் தொடர ! இதமான குளிர்ச் சூழல் ! முட்புதரின் சங்கீதமாய் ! 'புல் புல்' சீழ்க்கை ! பறக்கும் ஹைக்கூவாய் ! தாவித்தாவி ' மணிப் பிளான்ட்டில்' ! அமர்ந்து கவிசொல்லும் தேன்சிட்டு ! எருக்கஞ்செடி கிளைகளில் ! குதூகலிக்கும் குயிலினை ! வீட்டெதிர்ச் சேற்றில் புரண்டுறுமும் ! பன்றிகளின் குரலிலும் இசையாய் ! சுகமாயிருக்கிறது ! கண்மூடி கைத் துழாவ ! இருக்கிறாய் நீ என்னருகில் ! - அன்பாதவன்